I vien definii Paezi desviłupai tuti chełi Stati in zènare co economie vansae , rèditi pro capite alto e un alto ìndaze de desviłupo uman. I paezi desviłupai i ga zeneralmente un setore tersiàrio pì vansà in confronto al setore secondàrio, gavindo un setore dei servisi che el dà pì richesa in confronto a cueło industriałe; sti cuà i ze in contrasto coi paezi in via de desviłupo, che i ze in via de industriałizasion o pre-industriałi e de consevensa fortamente bazai sul setore agrìcuło. partindo dal 2015, łe economie vansae łe forma el 60,8% del PIL globałe bazà su vałori nomenałi e 42,9% del PIL globałe bazà su ła parità de podere de cronpa secondo el Fondo monetàrio internasionałe. Sinònemi de "Paeze desviłupà" i ze e . El tèrmano no el ze sufisente par definir un paeze desviłupà, parché sto paeze el necèsita de un tersiàrio preponderante e un ìndaze de desviłupo uman alto. Un el ga da vere, oltre che un ISU tanto alto, anca un stra-forte setore tersiàrio. In cuełi pì forti intrà i vansai ghe ze naturalmente anca na stra-alta richesa cumułada. L'ISU de łe Nasion Unie ła ze na mezura statìstega che ła ìndega cuanto desviłupo uman ghe ze inte un paeze.